Suriya prezidenti Bashar Asad G‘arb Suriyada uni davlat rahbari lavozimidan chetlatib, inqilobni amalga oshirishning uddasidan chiqa olmaganini ma’lum qildi. Bu haqda Reuters xabar bermoqda. U bu haqda Suriya TIVda diplomatik xodimlar yig‘ilishida chiqish qilib aytib o‘tdi. Suriya rahbarining qo‘shimcha qilishicha, garchi «g‘arbiy loyiha»ning oldini olishning uddasidan chiqilgan bo‘lsa-da, Suriya armiyasi hali yakuniy g‘alabani qo‘lga kiritmadi. «Kurash davom etmoqda, hamda biz keyin qayerga boramiz va qachon g‘alaba haqida gapirish mumkin bo‘ladi... bu boshqa vaqt uchun savoldir», - deya ta’kidlab o‘tdi Asad. Uning qo‘shimcha qilishicha, G‘arbga qarshi «isyon bahosi» «Suriya bu urush uchun to‘lagan narxdan ancha kamdir», biroq Damashq G‘arbning rejalarini yo‘qqa chiqardi, deb xabar bermoqda SANA.